Temetési költségekhez való hozzájárulás

ÜGYLEÍRÁS

Edelény Város Önkormányzata Képviselő-testületének a pénzbeli és természetbeni szociális ellátásokról helyi szabályairól szóló 33/2022. (XII. 14.) önkormányzati rendeletének (továbbiakban: rendelet) 15. §-a értelmében az Önkormányzat települési támogatás keretében 

Temetési költségekhez való hozzájárulást biztosít - kérelemre - annak az edelényi állandó vagy tartózkodási hellyel rendelkező személynek, ahol a család egy főre eső havi nettó jövedelme nem haladja meg a 171.000 forintot, és az elhunyt személy eltemettetéséről gondoskodott.

Nem jogosult a támogatásra az a személy, aki az elhunyt eltemettetését tartási, életjáradéki szerződésben vállalta, vagy azt az elhunyt költségén végeztette, illetve az elhunyt végrendeleti örököse.

A temetési költségekre tekintettel igényelt települési támogatás iránti kérelmet a temetés, illetve a temetés hiányában a hamvasztás időpontjától számított 60 napon belül lehet benyújtani.

CSATOLANDÓ MELLÉKLETEK

1.) Az igénylő és családja jövedelmére vonatkozó igazolás
· a havi rendszerességgel járó - nem vállalkozásból, illetve őstermelői tevékenységből (a továbbiakban együtt: vállalkozás) származó - jövedelem esetén a kérelem benyújtását megelőző hónap jövedelmét,
· vállalkozásból származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát kell figyelembe venni, azzal, hogy a b) pont szerinti számításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani,
· nem havi rendszerességgel szerzett jövedelem esetén a kérelem benyújtásának hónapját közvetlenül megelőző háromhónap alatt szerzett egyhavi átlagáról szóló nyilatkozat.
· jövedelemnyilatkozat a megfelelő igazolásokkal együtt a kérelem beadását megelőző havi nettó jövedelmekről GYES-ről, GYET-ről, GYED-ről szóló igazolás, nyugdíjszerű ellátásról a Nyugdíjfolyósító Igazgatóság igazolása a havi teljes összegről (”zöld csíkos papír”), munkaviszonyból származó jövedelem esetén a kérelem beadását megelőző havi nettó jövedelemről munkáltatói igazolás vagy bérjegyzék, közfoglalkoztatás esetén szerződés, előző havi bérjegyzék vagy munkáltatói igazolás,
· 18. életévét betöltött nappali tagozaton tanulmányokat folytató tanuló matricával ellátott adott tanévre érvényes diákigazolvány.

2.) Az elhunyt személy halotti anyakönyvi kivonatát.

3.) Az igénylő nevére kiállított temetési számlákat.

ÜGYINDÍTÁS

Az eljárás kérelemre indul, melyet csak az erre a célra rendszeresített formanyomtatványon írásban postai úton, személyesen az Edelényi Közös Önkormányzati Hivatal Ügyfélszolgálatán vagy elektronikus úton lehet benyújtani.

ÜGYINTÉZÉSI HATÁRIDŐ

sommás eljárásban: 8 nap                                                                                                                           
teljes eljárásban: 60 nap

ÜGYINTÉZÉS DÍJA

Az eljárás illetékmentes

JOGORVOSLAT

A határozat kézhezvételétől számított 15 napon belül az Edelény Város Önkormányzata Képviselő-testületéhez címzett, de Edelény Város Polgármesteréhez benyújtható illetékmentes fellebbezéssel lehet élni.

ELJÁRÓ SZERVEZETI EGYSÉG

Hatósági Osztály
Polgármester

FELETTES SZERV/JOGORVOSLAT

Képviselő-testület

ELJÁRÁS JOGI ALAPJA

· a szociális igazgatásról és szociális ellátásokról szóló 1993. évi III. törvény
· Edelény Város Önkormányzata Képviselő-testületének a pénzbeli és természetbeni szociális ellátások helyi szabályairól szóló 33/2022. (XII. 14.) önkormányzati rendelete 
· a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III.27.) Korm.rendelet
· az általános közigazgatási rendtartásról szóló 2016. évi CL. törvény



